CELEX: C2006/022/13
Language: el
Date: 2006-01-28 00:00:00
Title: Υπόθεση C-399/05: Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε στις  15/11/2005

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/7
            
         Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε στις 15/11/2005
   (Υπόθεση C-399/05)
   (2006/C 22/13)
   Γλώσσα διαδικασίας ελληνική
   Επιτροπή των Ευρωπαϊκών Κοινοτήτων, εκπροσωπουμένη από, τους κα Μ. Πατακιά Νομκό Σύμβουλο της Επιτροπής και τον κο A. X. P. Lewis μέλος της Νομικής Υπηρεσίας της Επιτροπής με τόπο επιδόσεων στο Λουξεμβούργο, άσκησε στις 15/11/2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ελληνικής Δημοκρατίας.
   Η προσφεύγουσα ζητεί από το Δικαστήριο να αναγνωρίσει ότι:
   
               —
            
            
               η Ελληνική Δημοκρατία, εξαιτίας του ότι η ΔΕΗ έκανε δεκτές στην τελική φάση του διαγωνισμού, που προκήρυξε για την κατασκευή και θέση σε λειτουργία ενός θερμοηλεκτρικού σταθμού στο Λαύριο, δύο εταιρείες που δεν πληρούσαν τους σχετικούς όρους της διακήρυξης και των συμβατικών τευχών παρέβη τις υποχρεώσεις που υπέχει δυνάμει του άρθρου 4, παράγραφος 2 της οδηγίας 93/38/ΕΟΚ (1), καθώς και των αρχών της διαφάνειας και της ίσης μεταχείρισης των διαγωνιζομένων
            
         
               —
            
            
               να καταδικάσει την Ελληνική Δημοκρατία στα δικαστικά έξοδα
            
         Ισχυρισμοί και κύρια επιχειρήματα
   
               —
            
            
               Η Επιτροπή έλαβε καταγγελία σχετικά με τη διενέργεια και συγκεκριμένα, τη μη τήρηση όρων προκήρυξης διαγωνισμού της ΔΕΗ για την κατασκευή και θέση σε λειτουργία ενός θερμοηλεκτρικού σταθμού στο Λαύριο.
            
         
               —
            
            
               Υπό το φως της νομολογίας του Δικαστηρίου η Επιτροπή θεωρεί ότι η ΔΕΗ, για λόγους ισότητας και διαφάνειας, όφειλε να απορρίψει τις προσφορές εταιρειών οι οποίες δεν πληρούσαν τους όρους τους οποίους η ίδια έθεσε στην διακήρυξη και στη συγγραφή υποχρεώσεων ήτοι την κατοχή εμπειρίας στο σχεδιασμό και τη διοίκηση εκτέλεσης συμβάσεων με τη μέθοδο Turn-Key και την προσφορά για την συντήρηση αεριοστροβίλου αποκλειστικά από τον κατασκευαστή του.
            
         
               —
            
            
               Η Επιτροπή θεωρεί ότι το περιεχόμενο των όρων αυτών είναι σαφές και ότι θα έπρεπε να έχουν τηρηθεί από τη ΔΕΗ, όσο αυστηροί και αν είναι έτσι ώστε να εξασφαλισθεί η ίση μεταχείριση όχι μόνο των προσφερόντων αλλά και των ενδιαφερομένων οι οποίοι θα μπορούσαν να είχαν συμμετάσχει στο συγκεκριμένο διαγωνισμό εάν εγνώριζαν ότι η αναθέτουσα αρχή θα τηρούσε άλλους όρους από αυτούς τους οποίους θέσπισε η ίδια με τη διακήρυξη.
            
         
               —
            
            
               Επίσης, κατά την Επιτροπή, η επικαλούμενη από τις ελληνικές αρχές ανάγκη ταχείας ανάθεσης των συγκεκριμένων συμβάσεων δε δικαιολογεί, κατά τη διαδικασία ανάθεσης, την παράλειψη τήρησης όρων τους οποίους έθεσε η ίδια.
            
         
               —
            
            
               Η Επιτροπή θεωρεί ότι η Ελληνική Δημοκρατία παρέβη τις υποχρεώσεις που υπέχει δυνάμει του άρθρου 4 παράγρ. 2 της οδηγίας 93/38ΕΟΚ καθώς και των αρχών της διαφάνειας και της ίσης μεταχείρισης των διαγωνιζομένων.
            
         
      (1)   L 199 της 09/08/1993 σ.0084